open-index/open-wikipedia-markdown huggingface dataset:
விஞ்ஞான ரத்னா விருது

**விஞ்ஞான ரத்னா விருது** (*Vigyan Ratna Award*) என்பது அறிவியல், தொழில்நுட்பம் மற்றும் கண்டுபிடிப்புகளில் சாதனைகள் செய்ததற்காக ஒரு தனிநபருக்கு இந்திய அரசு வழங்கும் மிக உயர்ந்த விருது ஆகும். இது நோபல் பரிசுக்குச் சமமான இந்திய விருது என்று கூறப்படுகிறது. இந்த விருது, மற்ற மூன்று விருதுகளுடன், அதாவது, விஞ்ஞான் சிறீ, விஞ்ஞான யுவ-எசு. எசு. பி மற்றும் விஞ்ஞான குழு ஆகிய விருதுகளுடன் 2023ஆம் ஆண்டில் இந்திய அரசின் இராட்டிரிய விஞ்ஞான புரசுகார் திட்டத்தின் கீழ் ஒரு தொகுப்பாக நிறுவப்பட்டு 2024ஆம் ஆண்டில் முதல் முறையாக வழங்கப்பட்டன.

இராட்டிரிய விஞ்ஞான புரசுகார் திட்டத்தின் நோக்கம், இந்தியர்கள் அல்லது இந்திய வம்சாவளியைச் சேர்ந்த நபர்கள் தனித்தனியாகவோ அல்லது அறிவியல், தொழில்நுட்பம் மற்றும் கண்டுபிடிப்புகளின் பல்வேறு துறைகளில் குழுக்களாகவோ செய்த சிறந்த மற்றும் ஊக்கமளிக்கும் பங்களிப்புகளை அங்கீகரிப்பதாகும். அறிவியல் மற்றும் தொழில்நுட்பத் துறையில் வாழ்நாள் சாதனை மற்றும் பங்களிப்புகளை அங்கீகரிப்பதற்காக விஞ்ஞான ரத்னா விருது வழங்கப்படுகிறது. ஒவ்வொரு ஆண்டும் அதிகபட்சமாக மூன்று நபர்கள் விஞ்ஞாயன ரத்னா விருதைப் பெறுவதற்காகத் தேர்ந்தெடுக்கப்படுகின்றனர். மேலும் ஒவ்வொரு ஆண்டும் ஆகத்து 23ஆம் தேதியன்று வரும் தேசிய விண்வெளி நாளன்று இந்த விருதுகள் வழங்கப்படும்.

மூன்று நபர்களுக்கு விஞ்ஞான ரத்னா விருது வழங்க இந்தத் திட்டம் திட்டமிட்டிருந்தாலும், தொடக்க ஆண்டில், பெங்களூருவில் உள்ள இந்திய அறிவியல் கழகத்தின் பேராசிரியர் கோவிந்தராஜன் பத்மநாபன் என்ற ஒரே நபருக்கு மட்டுமே இந்த விருது வழங்கப்பட்டது. உயிரியல் அறிவியலில் குறிப்பிடத்தக்க மற்றும் ஊக்கமளிக்கும் பங்களிப்புகளுக்காக இவர் இந்த விருதுக்குத் தேர்ந்தெடுக்கப்பட்டார்.

## விருது பெற்றோர் பட்டியல்

## மேற்கோள்கள்

பகுப்பு:இந்திய அறிவியல், பயனறிவியல்சார் பரிசுகள்
டெட்ராபியூட்டைலமோனியம் முப்புரோமைடு

**டெட்ராபியூட்டைலமோனியம் முப்புரோமைடு** (*Tetrabutylammonium tribromide*) என்பது C16H36Br3N என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். [N(C4H9)4]Br3 என்ற அமைப்பு வாய்பாட்டாலும் இதை அடையாளப்படுத்தலாம். வெளிர் ஆரஞ்சு நிறத்தில்  ஒரு திண்மமாகக் காணப்படுகிறது. கொழுப்பை கரைக்கும் செட்ராபியூட்டைலமோனியம் நேர்மின் அயனியும் நேரியல்  முப்புரோமைடு எதிர்மின் அயனியும் சேர்ந்து இச்சேர்மம் உருவாகிறது.  டெட்ராபியூட்டைலமோனியம் முப்புரோமைடு உப்பு சில சமயங்களில் கரிமத் தொகுப்பு வினைகளில் பயன்படுத்தப்படும் வினையாக்கியாகப் பயன்படுத்தப்படுகிறது. 

## தயாரிப்பு
திண்மநிலை டெட்ராபியூட்டைலமோனியம் புரோமைடுடன் புரோமின் ஆவியைச் சேர்த்து வினைபுரியச் செய்தால் டெட்ராபியூட்டைலமோனியம் முப்புரோமைடு உருவாகிறது. 

::[N(C4H9)4]Br + Br2 → [N(C4H9)4]Br3

புரோமினுக்குப் பதிலாக, டெட்ரா-என்-பியூட்டைலமோனியம் புரோமைடு வனேடியம்  பெண்டாக்சைடு மற்றும் நீரிய ஐதரசன் பெராக்சைடு அல்லது இதற்கு மாற்றாக சீரிக்கு அம்மோனியம் நைட்ரேட்டு போன்றவற்றுடனும் இது வினைபுரிகிறது.

## மேலும் காண்க
*டெட்ராபியூட்டைலமோனியம் மூவயோடைடு

## மேற்கோள்கள்


பகுப்பு:பாலி ஆலைடுகள்
பகுப்பு:கரிம வேதியியல் வினையாக்கிகள்
பகுப்பு:டெட்ராபியூட்டைலமோனியம் உப்புகள்
புதிய உலக நோய்க்குறி

**புதிய உலக நோய்க்குறி** (*New World syndrome*) என்பது வெற்றுணவு உட்கொள்வதன் மூலமும், ஒரே இடத்தில் அமர்ந்து வேலை மேற்கொள்ளும் வாழ்க்கை முறையால் ஏற்படும் தொற்றா நோய்களின் தொகுப்பாகும். குறிப்பாக இது அமெரிக்கா, ஓசியானியா மற்றும் சர்க்கம்போலார் முதற்குடி மக்களிடம் பொதுவாகக் காணப்படுவதாகும். இது உடற் பருமன், இதய நோய், நீரிழிவு நோய், உயர் இரத்த அழுத்தம் மற்றும் குறுகிய ஆயுட்காலம் ஆகியவற்றால் வகைப்படுத்தப்படுகிறது.

## காரணங்கள்
புதிய உலக நோய்க்குறி ஒரு பாரம்பரிய உணவு மற்றும் உடற்பயிற்சி மேற்கத்திய உணவு மற்றும் உட்கார்ந்த வாழ்க்கை முறைக்கான மாற்றத்துடன் இணைக்கப்பட்டுள்ளது. முதற்குடி மக்களின் பாரம்பரியத் தொழில்களான மீன்பிடித்தல், விவசாயம், வேட்டையாடுதல் ஆகியவற்றில் உள்ள செயல்பாடுகள் நிலையாக அமர்ந்து செய்யும் நவீன அலுவலக வேலைகளில் இல்லை. மேலும் போக்குவரத்தின் நவீன அறிமுகம் மற்றும் பயன்பாடு காரணமாக உடல் உழைப்பின் அளவு குறைதல். இதற்கிடையில், கொழுப்பு, உப்பு, சர்க்கரை மற்றும் சுத்திகரிக்கப்பட்ட மாவுச்சத்து நிறைந்த மேற்கத்திய உணவுகள் பெருமளவில் பிற நாடுகளால் இறக்குமதி செய்யப்பட்டுப் பயன்படுத்தப்படுதல். உணவில் மாவுச்சத்து பொருட்களின் அளவு அதிகரித்தல்.

## நோய் கண்டறிதல்
நோயறிதலுக்குக் குறிப்பிட்ட அளவுகோல்கள் தேவையில்லை. உடல் பருமனைத் தொடர்ந்து குருதிக் கொழுப்பு மிகை, உயர் இரத்த அழுத்தம் மற்றும் இதய நோய்கள் போன்ற சிக்கல்கள் ஏற்படுகின்றன.

*

## மேற்கோள்கள்

## வெளி இணைப்புகள்

* 
* 
* 
பகுப்பு:சமூகப் பிரச்சனைகள்
பகுப்பு:நவீனத்துவம்
இலங்கைத் துடுப்பாட்ட அணியின் இங்கிலாந்து சுற்றுப்பயணம், 2024

இலங்கைத் துடுப்பாட்ட அணி இங்கிலாந்தில் 2024 ஆகத்து, செப்டம்பர் மாதங்களில் மூன்று தேர்வுப் போட்டிகளில் இங்கிலாந்து துடுப்பாட்ட அணிக்கு எதிராக விளையாடியது. தேர்வுத் துடுப்பாட்ட தொடர் 2023–2025 ஐசிசி உலகத் தேர்வுத் துடுப்பாட்ட வாகையின் ஒரு பகுதியாக இருந்தது. 2023 சூலை 4 இல், இங்கிலாந்துத் துடுப்பட்ட வாரியம் இத்தேர்வுத் தொடரை உறுதிப்படுத்தியது.

## அணிகள்

## தேர்வுத் தொடர்
### 1-ஆவது தேர்வு

### 2-ஆவது தேர்வு

### 3-ஆவது தேர்வு

## மேற்கோள்கள்

## வெளி இணைப்புகள்
* Series home at ESPNcricinfo

பகுப்பு:2024இல் துடுப்பாட்டம்
2024
பகுப்பு:இலங்கையில் துடுப்பாட்டம்
பகுப்பு:பன்னாட்டுத் துடுப்பாட்ட சுற்றுப் பயணங்கள்
மலேசிய உயர்க் கல்வி அமைச்சர்

**மலேசிய உயர்க் கல்வி அமைச்சர்** (ஆங்கிலம்: *Minister of Higher Education of Malaysia*; மலாய்: *Menteri Pendidikan Tinggi  Malaysia*) என்பவர் மலேசிய அரசாங்கத்தின் உயர்க் கல்வி அமைச்சின் தலைமைப் பொறுப்பில் உள்ள அமைச்சர் ஆவார். 

மலேசிய உயர்க் கல்வி அமைச்சர் நிர்வகிக்கும் மலேசிய உயர்க் கல்வி அமைச்சு என்பது மலேசியாவின் உயர்க் கல்வித் துறையை நிர்வகிக்கும் மலேசிய அரசாங்க அமைச்சுகளில் ஒன்றாகும். இந்த அமைச்சின் தலைமையகம் புத்ராஜெயா மத்திய அரசாங்க நிர்வாக மையத்தில் (*Federal Government Administrative Centre*) உள்ளது.

உயர்க்கல்வி (*Higher Education*), பல்தொழில் பயிற்சிப்பள்ளி (*Polytechnic*), சமூகக் கல்லூரி (*Community College*), மாணவர்கள் கடன் (*Students Loan*), தரநிர்ணய மதிப்பளித்தல் (*Accreditation*), தன்னார்வ மாணவர்கள் (*Students Volunteer*) ஆகியவற்றிற்கு இந்த அமைச்சு பொறுப்பு வகிக்கிறது.

## பொறுப்பு துறைகள்

* கல்வி முறை (*Education System*)
* பாடநூல்கள் (*Textbooks*)
* மொழிக் கொள்கை (*Language Policy*)
* மொழிப் பெயர்ப்பு (*Translation*)
* உயர்க்கல்வி (*Higher Education*)
* பல்தொழில் பயிற்சிப்பள்ளி (*Polytechnic*)
* சமூகக் கல்லூரி (*Community College*)
* மாணவர்கள் கடன் (*Students Loan*)
* தரநிர்ணய மதிப்பளித்தல் (*Accreditation*)
* தன்னார்வ மாணவர்கள் (*Students Volunteer*)

## அமைப்பு

* **உயர் கல்வி அமைச்சர்**
** **உயர்கல்வி துணை அமைச்சர்**
*** **பொது செயலாளர்**
**** பொதுச்செயலாளரின் அதிகாரத்தின் கீழ்
**** **துணைப் பொதுச் செயலாளர்** (**வளர்ச்சி**)   
**** **துணைப் பொதுச் செயலாளர்** (**மேலாண்மை**)

## துறைகள்

* **உயர்கல்வித் துறை**
** (*Department of Higher Education*)
** (*Jabatan Pendidikan Tinggi*) (**JPT**)
*** (*Director General: Dr. Siti Hamisah Binti Tapsir*)
* **பல்தொழில் பயிற்சிப்பள்ளி துறை**
** (*Department of Polytechnic Education*)
** (*Jabatan Pengajian Politeknik*) (**JPP**)
*** (*Director General: Datuk Hj Mohlis Bin Jaafar*)
* **சமூகக் கல்லூரி துறை** 
** (*Department of Community Colleges*)
** (*Jabatan Pengajian Kolej Komuniti*) (**JPKK**)
*** (*Director General: Asc. Prof. Kamarudin Kasim*)
* **மலேசியர் தகுதிகள் நிறுவனம்**
** (*Malaysian Qualifications Agency*) (**MQA**)
** (*Agensi Kelayakan Malaysia*)
* **தேசிய உயர் கல்வி நிதி நிறுவனம்**
** (*National Higher Education Fund Corporation*)
** (*Perbadanan Tabung Pendidikan Tinggi Nasional*) (**PTPTN**)
* **துங்கு அப்துல் ரகுமான் அறக்கட்டளை**
** (*Tunku Abdul Rahman Foundation*)
** (*Yayasan Tunku Abdul Rahman*)
* **மாணவர் தன்னார்வ அறக்கட்டளை**
** (*Student Volunteers Foundation*)
** (*Yayasan Sukarelawan Siswa*) (**YSS**)
* **பொது பல்கலைக்கழகங்கள்**
** (*Public Universities*)
** (*Universiti Awam*)

## அமைச்சர்களின் பட்டியல்
### உயர்க் கல்வி அமைச்சர்கள்
மலேசிய உயர்க் கல்வி அமைச்சர்களாகப் பின்வரும் நபர்கள் பணியாற்றி உள்ளனர். 
**அரசியல் கட்சிகள்:** 

## மேலும் காண்க
* மலேசிய உயர்க் கல்வி அமைச்சு

## மேற்கோள்கள்

## வெளி இணைப்புகள்

பகுப்பு:மலேசிய அமைச்சர்கள்
கந்தார் கோட்டை

**கந்தார் கோட்டை** (*Kandhar Fort*) அல்லது **கந்தார் கில்லா** என்பது இந்தியாவின் மகாராட்டிரா மாநிலத்தில் உள்ள நாந்தேட் மாவட்டத்தில் உள்ள கந்தாரில் அமைந்துள்ள ஒரு கோட்டை ஆகும். இதன் கட்டுமானம் மால்கேட்டின் ராட்டிரகூட மன்னர் மூன்றாம் கிருஷ்ணரால் நிகழ்ந்தது. கந்தார் கோட்டை நாந்தேட் பேருந்து நிலையத்திலிருந்து 40 கி.மீ. தொலைவில் அமைந்துள்ளது. 6 மற்றும் 10 ஆம் நூற்றாண்டுகளுக்கு இடையில் தக்காணத்தை ஆண்ட சக்திவாய்ந்த ராட்டிரகூட வம்சத்தின் இடமாக இருந்த கந்தர் கோட்டை, 24 ஏக்கர் பரப்பளவில் பரவி, நடுவில் மான்யாடு ஆற்றங்கரையில் அமைந்துள்ளது.

## மேற்கோள்கள்

## வெளி இணைப்புகள்
* 

பகுப்பு:மகாராட்டிர கோட்டைகள்
தியோரியா மக்களவைத் தொகுதி

**தியோரியா மக்களவைத் தொகுதி** (*Deoria Lok Sabha constituency*) என்பது வட இந்திய மாநிலமான உத்தரப்பிரதேசத்தில் உள்ள 80 மக்களவைத் தொகுதிகளில் ஒன்றாகும்.

## சட்டமன்றத் தொகுதிகள்
தற்போது, தியோரியா மக்களவைத் தொகுதியில் ஐந்து சட்டமன்றத் தொகுதிகள் உள்ளன. இவை:

## நாடாளுமன்ற உறுப்பினர்கள்

## தேர்தல் முடிவுகள்

### 2024

## மேலும் காண்க

* தியோரியா மாவட்டம்
* மக்களவை தொகுதிகளின் பட்டியல்

## மேற்கோள்கள்

* 2019 லோக்சபா தேர்தல் முடிவுகள்

பகுப்பு:உத்தரப் பிரதேச மக்களவைத் தொகுதிகள்
சி. லட்சுமி ராச்சியம்

**லட்சுமிராச்சியம்** என சுருக்கமாக அழைக்கபடும் **சி. லட்சுமி ராச்சியம்**  (*C. Lakshmi Rajyam*, 1922-1987) என்பவர் 1930 கள் முதல் 1970 கள் வரை தெலுங்கு, தமிழ்  திரைப்பட, நாடக நடிகையாக இருந்தவராவார். இவர் ஒரு திரைப்பட தயாரிப்பாளருமாவார்.

லட்சுமிராச்சியம் தற்போதைய ஆந்திரப் பிரதேசத்திலுள்ள ஔகுவை பூர்வீகமாக கொண்டவர். சிறுவயதிலேயே மாமா நரசிம்மத்திடம் இசையும், சாலூரி ராஜேஸ்வர ராவிடம் ஹரிகதா காலட்சேபமும்  கற்றார். தன் மாமா வெங்கட ராமையாவுடன் சேர்ந்து *புவ்வுலா சூரி பாபு*வின் நாடக நிறுவனத்தில்  சேர்ந்தார். *துலாபாரம்* நாடகத்தில் நளினியாகவும், *சிந்தாமணி* நாடகத்தில் சித்ராவாகவும் நடித்து புகழ் பெற்றார். இவரது சமகாலத்தவர்களாக புலிபட்டி வெங்கடேஸ்வர்லு, புவ்வுலா ராமதிலகம் ஆகியோர் இருந்தனர்.

இவர் ஸ்ரீ கிருஷ்ணா லீலாலு (1934) திரைப்படத்தில் குழந்தை நட்சத்திரமாக தனது திரைப்பட வாழ்க்கையைத் தொடங்கினார், பின்னர் தெலுங்கு மொழியின் 35 படங்களில் நடித்தார்.  குடவள்ளி ராமபிரம்மம் இயக்கிய *இல்லாலு* (1940) படத்தில் இரண்டாவது கதாநாயகியாக நடித்ததன் மூலம் பிரபலமான நடிகையானார்.

அவர் கே. ஸ்ரீதர் ராவை மணந்து 1951 இல் ராஜ்யம் பிக்சர்சை நிறுவினார். அவர்கள் *தாசி* (1952), *கிருஷ்ண லீலாலு* (1959), *ஹரிச்சந்திரா* (1960), *நர்த்தனசாலா* (1963), *சகுந்தலா* (1966), *கோவுல கோபண்ணா* (1968), *ரங்கேலி ராஜா* (1971) உட்பட சுமார் 11 படங்களைத் தயாரித்தனர்.

## திரைப்படவியல்

### தமிழ் படங்கள்

# *[[வேலைக்காரி மகள்]]* (1953) (நடிகையும், தயாரிப்பாளரும்)
# *[[மரகதம் (திரைப்படம்)|மரகதம்]]* (1959)
# *[[கொங்கு நாட்டு தங்கம்]]* (1961)
# *[[கானல் நீர் (திரைப்படம்)|கானல் நீர்]]* (1961)
# *[[இருவர் உள்ளம் (1963 திரைப்படம்)|இருவர் உள்ளம்]]* (1963)

## மேற்கோள்கள்

## வெளி இணைப்புகள்
* 
* 
* Photograph of Lakshmirajyam with Indian Prime Minister.
* C. Lakshmi Rajyam vs Commissioner Of Income-Tax, ... on 21 March, 1960

பகுப்பு:தெலுங்கு நடிகைகள்
பகுப்பு:கர்நூல் மாவட்ட மக்கள்
பகுப்பு:இந்தியப் பெண் திரைப்படத் தயாரிப்பாளர்கள்
பகுப்பு:தெலுங்குத் திரைப்பட நடிகைகள்
பகுப்பு:20 ஆம் நூற்றாண்டு இந்தியப் பெண் தொழிலதிபர்கள்
பகுப்பு:20 ஆம் நூற்றாண்டு இந்தியத் தொழிலதிபர்கள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:1987 இறப்புகள்
பகுப்பு:1922 பிறப்புகள்
சாசாங்க் மணி திரிபாதி

**சாசாங்க் மணி திரிபாதி** (*Shashank Mani Tripathi*)**(**பிறப்பு சூலை 25,1969) என்பவர் இந்திய அரசியல்வாதியும், இந்திய நாடாளுமன்றத்தின் 18ஆவது மக்களவை பாரதிய ஜனதா கட்சி நாடாளுமன்ற உறுப்பினரும் ஆவார். இவர் உத்தரப் பிரதேச மாநிலத்தில் உள்ள தியோரியா மக்களவைத் தொகுதியிலிருந்து தேர்ந்தெடுக்கப்பட்டார். இவர் ஜாக்ரிதி யாத்திரை மற்றும் ஜாக்ரிதி வணிக நடுவம்-பூர்வாஞ்சல் (ஜே. இ. சி. பி.) ஆகியவற்றின் நிறுவனர் ஆவார். இவர் முன்னாள் தியோரியா மக்களவைத் தொகுதி உறுப்பினர் பிரகாசு மணி திரிபாதியின் மகன் ஆவார்.

## இளமையும் கல்வியும்
சாசாங்கின் கல்வி பயணம் கோல்வின் வட்டத்தில் உள்ள கல்லூரியில் (இலக்னோ) தொடங்கியது. இங்கு அவர் விளையாட்டு மற்றும் தடகளத்தில் ஜஹாங்கீராபாத் தங்கப் பதக்கத்தை வென்றார். இவரது அசாதாரணமான திறமை காரணமாக இவர் மதிப்புமிக்க தில்லி இந்தியத் தொழில்நுட்பக் கழகத்தில் சேர்ந்தார். இங்கு இவர் விளையாட்டு செயல்பாட்டு வாரியங்களின் துணை பொதுச் செயலாளராக இருந்தார். இவரது தலைமையின் கீழ், இந்தியத் தொழில்நுட்பக் கழகம், தில்லி, தொழில்நுட்பக் கழகங்களுக்கு இடையேயான வருடாந்திர விளையாட்டுப் போட்டியில் தொடக்க வெற்றியைப் பெற்று வரலாற்றில் தனது பெயரைப் பதிவு செய்தது.

## தொழில்
சாசாங்க் மணி ஜாக்ரிதி யாத்திரை மற்றும் ஜாக்ரிதி வணிக நடுவம்-பூர்வாஞ்சல் (ஜே. இ. சி. பி.) ஆகியவற்றின் நிறுவனர் ஆவார். இவர் 2024ஆம் ஆண்டு நடைபெற்ற இந்தியப் பொதுத் தேர்தலில் தியோரியா மக்களவைத் தொகுதியில் பாஜக வேட்பாளராகப் போட்டியிட்டு வெற்றிபெற்றார்.

## மேற்கோள்கள்

## வெளி இணைப்புகள்
* 

பகுப்பு:18ஆவது மக்களவை உறுப்பினர்கள்
பகுப்பு:வாழும் மக்கள்
பகுப்பு:1969 பிறப்புகள்
பகுப்பு:பாரதிய ஜனதா கட்சி அரசியல்வாதிகள்
அம்பேத்கர் நகர் மக்களவைத் தொகுதி

**அம்பேத்கர் நகர் மக்களவைத் தொகுதி** (*Ambedkar Nagar Lok Sabha constituency*) என்பது இந்திய மாநிலமான உத்தரப் பிரதேசத்தில் உள்ள 80 மக்களவைத் தொகுதிகளில் ஒன்றாகும். 1996ஆம் ஆண்டு ஏப்ரல்-மே மாதங்களில் 11ஆவது மக்களவையின் போது இந்த மக்களவைத் தொகுதி உருவாக்கப்பட்டது. செப்டம்பர் 29,1995 அன்று பி. ஆர். அம்பேத்கரின் நினைவாக பைசாபாத் மாவட்டம் (இப்போது அயோத்தி) அம்பேத்கர் நகர் மாவட்டம் எனப் பிரிக்கப்பட்டது.

## சட்டமன்றப் பிரிவுகள்
தற்போது, அம்பேத்கர் நகர் மக்களவைத் தொகுதியில் ஐந்து சட்டமன்றத் தொகுதிகள்உள்ளன. இவை

கட்டேகேரி, தண்டா, ஜலால்பூர் மற்றும் அக்பர்பூர் சட்டமன்றத் தொகுதிகள் முன்பு அக்பர்பூர் மக்களவைத் தொகுதியில் இருந்தன.

## நாடாளுமன்ற உறுப்பினர்கள்

### அக்பர்பூர் (ப.இ.) மக்களவைத் தொகுதி

### அம்பேத்கர் நகர் மக்களவைத் தொகுதி

^ இடைத்தேர்தல்

## தேர்தல் முடிவுகள்

### 2024 பொதுத் தேர்தல்

## மேலும் காண்க

* அம்பேத்கர் நகர் மாவட்டம்
* மக்களவை தொகுதிகளின் பட்டியல்

## வெளி இணைப்புகள்

* அம்பேத்கர் நகர் லோக்சபா தொகுதி தேர்தல் 2019 முடிவுகள்
* 2009-2014 அம்பேத்கர் நகர் மக்களவைத் தேர்தல் முடிவுகள்

## மேற்கோள்கள்

பகுப்பு:அம்பேத்கர் நகர் மாவட்டம்
பகுப்பு:உத்தரப் பிரதேச மக்களவைத் தொகுதிகள்
கால்டெரைட்டு

**கால்டெரைட்டு** (*Calderite*) என்பது (Mn2+, Ca)3(Fe3+, Al)2(SiO4)3 என்ற மூலக்கூற்று வாய்பாட்டால் விவரிக்கப்படும் கோமேதகம் குழுவைச் சேர்ந்த ஒரு கனிமமாகும். பன்னாட்டு கனிமவியல் சங்கம் Cdr என்ற குறியீட்டால் அடையாளப்படுத்துகிறது.  

கால்டெரைட்டு அடர் சிவப்பு கலந்த பழுப்பு நிறத்தில் இருந்து அடர் மஞ்சள் நிறம் வரையிலான நிறங்களில் இருக்கும். பொதுவாக சிறுமணிகளின் திரட்சியாகக் காணப்படும். 

இந்தியாவின் புவியியல் துறையில் பணியாற்றிய புவியியலாளர் இயேம்சு  கால்டரின் பெயரால் கனிமத்திற்கு இப்பெயரிடப்பட்டது. இந்த பெயர் முதன்முதலில் பீகார் மாநிலத்தின் அசாரிபாக்கு மாவட்டத்தின் கட்கம்சாண்டி கிராமத்தில் காணப்பட்ட மாங்கனீசு படிவுகளில் உள்ள ஒரு பாறைக்கு பயன்படுத்தப்பட்டது. இதே பாறை இந்தியாவின் மத்தியப் பிரதேசத்தில் உள்ள நேத்ரா, பாலகாட்டு மாவட்டத்திலும் காணப்பட்டது. பின்னர் இப்பெயர் முக்கிய கனிமத்திற்கு மாற்றப்பட்டது. 1909 ஆம் ஆண்டில், நமீபியாவின் ஓட்சோசோண்ட்சூபா பிராந்தியத்தில் உள்ள ஓட்சோசோண்டுவிலிருந்து வந்த கனிமமாக இது விவரிக்கப்பட்டது.

## மேற்கோள்கள்

## மேலும் வாசிக்க
*

பகுப்பு:மாங்கனீசு(II) கனிமங்கள்
பகுப்பு:இரும்பு(III) கனிமங்கள்
பகுப்பு:கால்சியம் கனிமங்கள்
பகுப்பு:அலுமினியம் கனிமங்கள்
பகுப்பு:கனசதுரக் கனிமங்கள்
பகுப்பு:சிலிக்கேட்டு கனிமங்கள்
பண்டார் கூச்சிங் மக்களவைத் தொகுதி

**பண்டார் கூச்சிங் மக்களவைத் தொகுதி** (மலாய்: *Kawasan Persekutuan Bandar Kuching*; ஆங்கிலம்: *Bandar Kuching Federal Constituency*; சீனம்: 古晋镇联邦选区) என்பது மலேசியா, சரவாக், கூச்சிங் பிரிவு, கூச்சிங் மாவட்டத்தில் அமைந்துள்ள ஒரு மக்களவைத் தொகுதி (**P195**) ஆகும்.

பண்டார் கூச்சிங் மக்களவைத் தொகுதி 1968-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1969-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1969-ஆம் ஆண்டில் இருந்து பண்டார் கூச்சிங் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.

## கூச்சிங் பிரிவு

கூச்சிங் பிரிவு என்பது மலேசியா, சரவாக், மாநிலத்தில் உள்ள 12 நிர்வாகப் பிரிவுகளில் ஒன்றாகும். முன்பு **முதல் பிரிவு** *(First Division)* என்று அழைக்கப்பட்டது. இந்தப் பிரிவுதான் நவீன சரவாக்கின் மையம் மற்றும் தொடக்கப் புள்ளியாகும். கிழக்கு மலேசியாவில் உள்ள சபா; சரவாக் மாநிலங்களில் **பிரிவு** என்பது ஒரு நிர்வாகப் பிரிவாகும்.

கூச்சிங் பிரிவின் இன அமைப்பை, சரவாக் முழுமைக்கும் ஒப்பிட்டுப் பார்க்கும் போது சற்றே வேறுபட்டது. மலாய்க்காரர்களும் மற்றும் சீனர்களும் கூச்சிங் நகரில் பெரும்பான்மையான இனக் குழுக்களாக உள்ளனர். 

கூச்சிங் பிரிவு, சரவாக் மாநிலத்தில் அதிக மக்கள்தொகை கொண்ட பிரிவு ஆகும். அந்த வகையில் கூச்சிங் பிரிவில் வசிக்கும் பெரும்பாலானோர் கூச்சிங் மாவட்டத்தில் வசிக்கின்றனர்.

## பண்டார் கூச்சிங் மக்களவைத் தொகுதி

## தேர்தல் முடிவுகள்

## மேற்கோள்கள்

## மேலும் காண்க

* மலேசியாவின் மாநிலப் பிரிவுகள் 
* பிடாயூ 
* மலேசியப் பொதுத் தேர்தல், 1990
* மலேசிய அரசியல் கட்சிகள்
* மலேசியத் தேர்தல் தொகுதிகள்

## வெளி இணைப்புகள்

பகுப்பு:சரவாக் நாடாளுமன்றத் தொகுதிகள்
சரவாக் ஐக்கிய கட்சி

**சரவாக் ஐக்கிய கட்சி** (ஆங்கிலம்: *United Sarawak Party*; மலாய்: *Parti Sarawak Bersatu*) (**PSB**) என்பது மலேசியாவின் சரவாக் மாநிலத்தில் உள்ள பல்லின அரசியல் கட்சியாகும். 2014-இல் வோங் சூன் கோ *(Wong Soon Koh)* என்பவரால் நிறுவப்பட்டது. சரவாக் மாநிலத்தின் சீன சமூகத்தினரின் மாற்றம் மற்றும் ஒற்றுமைக்கான புதிய அடையாளமாக இந்தக் கட்சி  தொடங்கப்பட்டது.

இந்தக் கட்சி தொடக்கத்தில் ஐக்கிய மக்கள் கட்சி *(United People's Party)* எனும் பெயரில் நிறுவப்பட்டது; 17 ஆகஸ்டு 2014 அன்று கூச்சிங் நகரில் அதன் தலைமையகத்தைக் கொண்டு இருந்தது. கட்சியில் ஏற்பட்ட கருத்து வேறுபாடுகளின் காரணமாக, 10 ஆண்டுகளுக்குப் பின்னர், 2024 ஏப்ரல் 6-ஆம் தேதி கலைக்கப்பட்டது.

## பொது
சரவாக் ஐக்கிய கட்சியின் உறுப்பினர்களில் பெரும்பான்மையானவர், சரவாக்கில் உள்ள மூன்று முக்கிய சமூகங்களைச் சார்ந்தவர்களாகும். அதாவது சரவாக் சீனர் சமூகம், சரவாக் தயாக் சமூகம் மற்றும் சரவாக் மலாய் சமூகம்; ஆகிய சமூகங்களைச் சார்ந்தவர்கள்.

சரவாக் ஐக்கிய கட்சி என்பது சரவாக் ஐக்கிய மக்கள் கட்சியில் *(SUPP)* இருந்து பிரிந்த கட்சியாகும். சரவாக்கின் மலேசியாவின் இரண்டாவது நிதியமைச்சர் வோங் சூன் கோவால் அமைக்கப்பட்டது. தொடக்கத்தில் சரவாக் சீனர்களின் ஆதரவைப் பெரிய அளவில் பெற்றது.  

## அரசியல்

சரவாக் மாநிலத்தின் சீனர்களின் சமூக, அரசியல் நலன்களுக்காக உருவாக்கப்பட்ட இந்தக் கட்சியின் தலைமைத்துவத்தில் அடிக்கடி சர்ச்சைகள் ஏற்பட்டு வந்தன. பாரிசான் நேசனல் கூட்டணியில் இணைவதில் இருந்து பிரச்சினைகள் தொடர்ந்தன. 

சரவாக் ஐக்கிய கட்சி அதிகாரப்பூர்வமாக 6 ஏப்ரல் 2024 அன்று கலைக்கப்பட்டது. மேலும் அதன் முன்னாள் உறுப்பினர்கள் அனைவரும் சரவாக் முற்போக்கு ஜனநாயக கட்சியில் இணைக்கப்பட்டனர்.

## மேலும் காண்க

* மலேசியப் பொதுத் தேர்தல், 2022
* சரவாக் மாநில சட்டமன்றம்
* மலேசிய அரசியல் கட்சிகள்

## மேற்கோள்கள்

## வெளி இணைப்புகள்
* 

பகுப்பு:மலேசிய அரசியல் கட்சிகள்
பகுப்பு:சரவாக்கில் அரசியல்
வைரங்கோடு பகவதி கோயில்

**வைரங்கோடு பகவதி கோயில்** (*Vairankode Bhagavathy Temple*)  இந்தியாவின் கேரள மாநிலம், மலப்புறம் வைரங்கோடு நகரில் அமைந்துள்ள பத்ரகாளி கோயிலாகும். இராமர் மற்றும் திருமாலின் வடிவமாக கருதப்படுவது பத்ர காளி தேவியாகும். கொடுங்கல்லூர் பகவதியின் சகோதரியான சிறீ வைரங்கோடு பகவதி கோயில் கேரளாவில் உள்ள பழமையான பத்ரகாளி கோயில்களில் ஒன்று என நம்பப்படுகிறது.

## வரலாறு
சிறீ  வைரங்கோடு பகவதி கோவில் கேரளாவில் உள்ள பழமையான பத்ரகாளி கோவில்களில் ஒன்றாகும். இங்குள்ள தெய்வம் பத்ர காளி. வைரங்கோடு கோயில் சுமார் 1500 ஆண்டுகளுக்கு முன்பு ஆழ்வாஞ்சேரி தம்பிரக்கலால் கட்டப்பட்டது. கொடுங்கல்லூர் பகவதியின் சகோதரி பாரதப்புழா ஆற்றைக் கடந்து ஆழ்வாஞ்சேரி மனையை அடைந்ததாகவும், அவர்கள் வைரங்கோட்டில் பகவதியை வைத்ததாகவும் நம்பப்படுகிறது.

## திருவிழாக்கள்
மலையாள மாதமான கும்பத்தில் (பிப்ரவரி) வருடாந்திர தீயாட்டு உற்சவம் அல்லது வைரங்கோடு திருவிழா கொண்டாடப்படுகிறது.

## போக்குவரத்து வசதிகள்
*அருகிலுள்ள வானூர்தி நிலையங்கள்: கோழிக்கோடு மற்றும் கொச்சி பன்னாட்டு வானூர்தி நிலையம்
*அருகில் உள்ள நகராட்சி: திரூர்
*அருகிலுள்ள முக்கிய தொடருந்து நிலையம்: திருன்னாவாயா இரயில் நிலையம் 4 கி.மீ., திருப்பூர் இரயில் நிலையம் 10 கி.மீ., குட்டிப்புரம் தொடருந்து நிலையம் 11 கி.மீ.
*அருகில் உள்ள பேருந்து நிலையம்: திருர் 10 கி.மீ., குட்டிபுரம் 11 கி.மீ., புத்தனாதணி 10 கி.மீ.

## அருகிலுள்ள கோயில்கள்
* திருநாவாய் நவ முகுந்தன் கோயில் 5 கி.மீ
* ஆலத்தியூர் அனுமன் கோயில் 5 கி.மீ
* திரிபிரங்கோடு சிவன் கோயில் 8 கி.மீ
* சம்மரவட்டம் அய்யப்பன் கோயில் 13 கி.மீ
* கருடங்காவு கோயில் 8 கி.மீ
* திரிக்கண்டியூர் சிவன் கோவில் 9 கி.மீ
* சந்தனக்காவு கோயில் 4 கி.மீ
* காடாம்புழா தேவி கோயில் 12 கி.மீ
* மல்லூர் சிவன் பார்வதி கோயில் 12 கி.மீ
* சிறீ பரக்குன்னத்து பகவதி சேத்ரம் 12 கி.மீ
* நோட்டனுலுக்கல் பகவதி கோயில் 12 கி.மீ

## இதையும் காண்க
* வைரங்கோடு திருவிழா

## மேற்கோள்கள்

பகுப்பு:திராவிடக் கட்டிடக்கலை
பகுப்பு:மலப்புறம் மாவட்டத்திலுள்ள பகவதி அம்மன் கோயில்கள்
பகுப்பு:Coordinates on Wikidata
புதுச்சேரி சட்டமன்றத் தேர்தல், 1980

**புதுச்சேரி சட்டமன்றத் தேர்தல், 1985** (*1980 Pondicherry Legislative Assembly election*) என்பது இந்தியாவில் பாண்டிச்சேரி என்று அழைக்கப்பட்ட புதுச்சேரி ஒன்றிய பிரதேசத்தில் 30 சட்டமன்றத் தொகுதிகளுக்கான உறுப்பினர்களைத் தேர்ந்தெடுப்பதற்காக மார்ச் 1980-இல் நடைபெற்ற தேர்தல்கள் ஆகும். திராவிட முன்னேற்றக் கழகம் அதிக வாக்குகளையும் அதிக இடங்களையும் வென்றது. இக்கட்சியின் எம். டி. ஆர். இராமச்சந்திரன் புதுச்சேரியின் முதலமைச்சராக நியமிக்கப்பட்டார்.

## முடிவுகள்

## தேர்ந்தெடுக்கப்பட்ட உறுப்பினர்கள்

## மேலும் காண்க
* புதுச்சேரி சட்டமன்ற தொகுதிகளின் பட்டியல்

## மேற்கோள்கள்

## வெளி இணைப்புகள்

* 

பகுப்பு:புதுச்சேரி சட்டமன்றத் தேர்தல்கள்
ரத்தபாசம்

***ரத்தபாசம்*** என்ற தலைப்பில் பின்வரும் கட்டுரைகள் தமிழ் விக்கிபீடியாவில் உள்ளன. பொருத்தமான தலைப்பில் அழுத்துவதன் மூலம் அக்கட்டுரையை அடையலாம்.

* ரத்த பாசம் (1954 திரைப்படம்) - ஆர். எஸ். மணி இயக்கிய தமிழ்த்  திரைப்படம்
* ரத்த பாசம் (1980 திரைப்படம்) - கே. விஜயன் இயக்கிய தமிழ்த் திரைப்படம்
கோத்தா சமரகான் மக்களவைத் தொகுதி

**கோத்தா சமரகான் மக்களவைத் தொகுதி** (மலாய்: *Kawasan Persekutuan Kota Samarahan*; ஆங்கிலம்: *Kota Samarahan Federal Constituency*; சீனம்: 哥打三马拉汉国会议席) என்பது மலேசியா, சரவாக் மாநிலத்தின், சமரகான் பிரிவு, செரியான் பிரிவு, கூச்சிங் பிரிவு ஆகிய 3 பிரிவுகளில்; சமரகான் மாவட்டம்; அசா செயா மாவட்டம்; செரியான் மாவட்டம்; கூச்சிங் மாவட்டம் ஆகிய 4 மாவட்டங்களில் அமைந்துள்ள ஒரு மக்களவைத் தொகுதி (**P197**) ஆகும்.

கோத்தா சமரகான் மக்களவைத் தொகுதி 1987-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1990-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1990-ஆம் ஆண்டில் இருந்து கோத்தா சமரகான் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.

## சமரகான் மாவட்டம்

சமரகான் மாவட்டம் என்பது மலேசியா, சரவாக், மாநிலத்தில் சமரகான் பிரிவில் உள்ள ஒரு மாவட்டமாகும். இந்த மாவட்டத்தின் நிர்வாகத் தலைமையிடம் கோத்தா சமரகான் நகரம்.

சமரகான் மாவட்டம்; அசா ஜெயா மாவட்டம்; சாடோங் ஜெயா துணை மாவட்டம்; ஆகியவை கோத்தா சமரகான் நகராண்மைக் கழக *(Kota Samarahan Municipal Council)* அதிகாரத்தின் கீழ் வருகின்றன. 

### கோத்தா சமரகான்

1983 ஆகஸ்டு 19-ஆம் தேதி முவாரா துவாங் எனும் துணை மாவட்டம்; முழு மாவட்ட நிலைக்குத் தகுதி உயர்த்தப் பட்டது. அதன் பின்னர் சமரகான் மாவட்டம் என புதுப் பெயரில் மாற்றம் கண்டது.

மாவட்டத் தகுதி உயர்வுக்கு ஏற்ற வகையில், சமரகான் நகர்ப் பகுதியில் இருந்த முவாரா துவாங் சந்தையும் *(Muara Tuang bazaar)* ஒரு நகரம் எனும் தகுதிக்கு நிலை உயர்த்தப்பட்டது. அந்த வகையில் கோத்தா சமரகான் என்று இப்போது அனைவராலும் அறியப் படுகிறது.

## கோத்தா சமரகான் மக்களவைத் தொகுதி

## தேர்தல் முடிவுகள்

## மேற்கோள்கள்

## மேலும் காண்க

* அப்துல் தாயிப் மகமூத் 
* சரவாக் பிரதமர் 
* சரவாக் ஆளுநர்
* மலேசிய அரசியல் கட்சிகள்
* மலேசியத் தேர்தல் தொகுதிகள்
* மலாய் பாணியிலான விருதுகள்

## வெளி இணைப்புகள்

பகுப்பு:சரவாக் நாடாளுமன்றத் தொகுதிகள்
என் மகன் (1974 திரைப்படம்)

*[[1945]] இல் இதே பெயரில் வெளிவந்த திரைப்படத்தைப் பற்றிய கட்டுரைக்கு [[என் மகன் (1945 திரைப்படம்)]] 

***என் மகன்*** (*En Magan*) என்பது  1974 ஆண்டு வெளியான இந்திய [[தமிழ்]] [[அதிரடித் திரைப்படம்|அதிரடி நாடகத் திரைப்படமாகும்.]] இப்படத்தை [[சி. வி. இராசேந்திரன்]] இயக்கினார். இதில் [[சிவாஜி கணேசன்]], [[மஞ்சுளா விஜயகுமார்|மஞ்சுளா]] ஆகியோர் முதன்மை வேடங்களில் நடிக்க, அவர்களுடன் [[கே. பாலாஜி]], [[மேஜர் சுந்தரராஜன்]], [[இரா. சு. மனோகர்|ஆர். எஸ். மனோகர்]], [[வி. எஸ். ராகவன்]], [[வி. கே. ராமசாமி]]  [[மனோரமா (நடிகை)|மனோரமா]] ஆகியோர் துணை வேடங்களில் நடித்தனர். இது 1972 இல் வெளியான [[இந்தி]] படமான *பீ-இமான்* என்ற படத்தின் மறு ஆக்கமாகும்.  படம் 1974, ஆகத்து, 21 அன்று வெளியாகி, வணிக ரீதியாக வெற்றி பெற்றது.

== நடிப்பு ==



== தயாரிப்பு ==
படத்தின் இறுதி நீளம்  என இருந்தது.

== பாடல்கள் ==
படத்திற்கு  [[ம. சு. விசுவநாதன்|எம். எஸ். விஸ்வநாதன்]] இசையமைக்க, பாடல் வரிகளை [[கண்ணதாசன்]] எழுதினார்.


== வெளியீடும், வரவேற்பும் ==
*என் மகன்* 1974, ஆகத்து, 21 அன்று வெளியாகி,  வணிக ரீதியாக வெற்றி பெற்றது. படத்தின் கதைக்கு *என் மகன்* என்ற தலைப்பு பொருந்தவில்லை என்றும், *திருடன்* என்ற தலைப்பு பொறுத்தமாக இருந்திருக்கும் என்று  *கல்கியின்'' கௌசிகன் குறிப்பிட்டார். அப்பா வேடத்தில் கம்பீரமாக நடித்த சிவாஜியின் நிடிப்பையும், நகைச்சுவையையும் பாராட்டிய அவர், சிவாஜியின் இரட்டை வேடங்களில் ராமையாவின் கதாபாத்திரம் ரசிகர்களைக் கவரும் என்று முடித்தார்.

## மேற்கோள்கள்

## வெளி இணைப்புகள்
* 

பகுப்பு:CS1 Tamil-language sources (ta)
பகுப்பு:எம். எஸ். விஸ்வநாதன் இசையமைத்த திரைப்படங்கள்
பகுப்பு:1974 திரைப்படங்கள்
பகுப்பு:வி. கே. ராமசாமி நடித்த திரைப்படங்கள்
பகுப்பு:காந்திமதி நடித்த திரைப்படங்கள்
பசுதி மக்களவைத் தொகுதி

**பசுதி மக்களவைத் தொகுதி** (*Basti Lok Sabha constituency*) என்பது வட இந்தியா உத்தரப் பிரதேச மாநிலத்தில் உள்ள 80 மக்களவைத் தொகுதிகளில் ஒன்றாகும்.

## சட்டசபை பிரிவுகள்
பசுதி மக்களவைத் தொகுதியின் கீழ் ஐந்து சட்டமன்றத் தொகுதிகள் உள்ளன. இவை

## நாடாளுமன்ற உறுப்பினர்கள்

^ இடைத்தேர்தல்

## தேர்தல் முடிவுகள்

### 2024 பொதுத் தேர்தல்

## மேற்கோள்கள்

## மேலும் காண்க
* பசுதி மாவட்டம்
* இந்திய மக்களவைத் தொகுதிகள்

## வெளி இணைப்புகள்
* Basti lok sabha  constituency election 2019 result details

பகுப்பு:உத்தரப் பிரதேச மக்களவைத் தொகுதிகள்
ஊருக்கு ஒரு பிள்ளை

***ஊருக்கு ஒரு பிள்ளை*** (*Oorukku Oru Pillai*) என்பது 1982 ஆண்டு வெளியான இந்திய தமிழ்த் திரைப்படமாகும். டி. யோகானந்த் இயக்கிய இப்படத்தை கே. எஸ். குற்றாலிங்கம் தயாரித்தார். இதில் சிவாஜி கணேசன், கே. ஆர். விஜயா, எம். என். நம்பியார், வி. கே. ராமசாமி ஆகியோர் நடித்தனர். படம் 5 பிப்ரவரி 1982 அன்று வெளியானது.

## கதை
சிவாஜியின் முறைப்பெண்ணாக விஜயா உள்ளார். வழக்கறிஞரான மேஜர் சுந்தர்ராஜனிடம், சிவாஜி உதவி வழக்கறிஞராக உள்ளார். மேஜரின் மகளான ஸ்ரீப்ரியாவும் சிவாஜியும் காதலிக்கின்றனர். விஜயா சிவாஜியை காதலிப்பதாகவும், அவரை திருமணம் செய்து கொள்ள முடியாவிட்டால் தற்கொலை செய்துகொள்வார்  என்பதும், நிச்சயதார்த்த நாளில் ஸ்ரீப்ரியாவிற்குத் தெரியவருகிறது. இதனால் நிச்சயதார்த்த நாளில், ஸ்ரீப்பிரியா ஒரு காரணமும் சொல்லாமல் சிவாஜியைத் தூக்கியெறிகிறார். சிவாஜி வழக்கறிஞர் தொழிலை விட்டு, தனது சொந்த ஊருக்குத் திரும்புகிறார்.

ஊரில் ஒரு பள்ளியைத் திறந்து, தங்கள் கிராமத்தின் படிக்காத மக்களைப் பயன்படுத்தி அட்டூழியம் செய்யும்  ராமசாமி, நம்பியார், சீனிவாசன் மூவரின் கொடுமைகளுக்கு முற்றுப்புள்ளி வைக்க வேண்டும் என்பதே சிவாஜியின் தந்தையின் கனவாக உள்ளது. அவர்கள் கொலையும் செய்கின்றனர், அதை தங்களுக்கு உடந்தையாக உள்ள  அதிகாரிகளின் துணையுடன் பேய்கள் மீது பழிபோடுகின்றனர். தற்செயலாக, ஸ்ரீபிரியா ராமசாமியின் உறவினரை மணக்கிறார். ஒரு குழந்தை பிறக்கிறது. குடிப்பழக்கம் காரணமாக  கணவன் இறந்துபோகிறான். இந்த அதிர்ச்சியில் மேஜர் சுந்தர்ராஜன் இறக்கிறார்.   இப்போது திருமணமாகி ராமசாமிக்கு எதிராக நின்று பள்ளி நடத்தும் சிவாஜி, விஜயாவிடம் தஞ்சம் அடைகிறார் ஸ்ரீபிரியா.

நம்பியார் ஸ்ரீப்ரியா மீது மோகம் கொண்டுள்ளார். ஆனால் சிவாஜி அவரது கெட்ட முயற்சிகளை  முறியடிக்கிறார். இந்நிலையில் இருவருக்கும் இடையிலான விவகாரம் பற்றிய வதந்திகள் உருவாகின்றன. பேய்கள் மீது பழிபோட்டு தப்பிவரும் நம்பியாரால் சிவாஜியின் மாணவி பாலியல் பலாத்காரம் செய்யப்பட்டு கொலை செய்யப்படுகிறாள். இதனால் சிவாஜி மீண்டும் தனது வழக்கறிஞர் தொழிலை கையில் எடுத்து  ராமசாமியை அம்பலப்படுத்தத் தொடங்குகிறார். விஜயாவையும் ஸ்ரீப்பிரியாவையும் சிவாஜியின் எதிரிகள் கடத்துகிறார்கள். நீண்ட போராட்டத்திற்கு பிறகு, ஸ்ரீபிரியா நம்பியாரை தற்காப்புக்காக கொல்கிறார். சிவாஜி ஸ்ரீபிரியாவை சட்டத்தின் பிடியிலிருந்து காப்பாற்றுகிறார். மேலும் மூவரின் அனைத்து கொடுமைகளையும் அம்பலப்படுத்தி, தனது கிராமத்திற்கு நீதியைப் பெற்றுத் தருகிறார்.

## நடிகர்கள்
* சிவாஜி கணேசன்
* கே. ஆர். விஜயா
* எம். என். நம்பியார்
* வி. கே. ராமசாமி
* தேங்காய் சீனிவாசன்
* சுருளி ராஜன்
* சச்சு
* ஸ்ரீபிரியா
* மேஜர் சுந்தரராஜன்

## பாடல்கள்
இப்படத்திற்கு  எம். எஸ். விஸ்வநாதன் இசையமைத்தார். பாடல் வரிகளை முத்துலிங்கம் எழுதினார்.

## வரவேற்பு
*[[கல்கி (இதழ்)|கல்கியின்]]* திரைஞானி படத்திற்கு கலவையான விமர்சனம் கொடுத்தார்.

## மேற்கோள்கள்

## வெளி இணைப்புகள்
* 

பகுப்பு:எம். எஸ். விஸ்வநாதன் இசையமைத்த திரைப்படங்கள்
பகுப்பு:1982 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சச்சு நடித்த திரைப்படங்கள்
பகுப்பு:வி. கே. ராமசாமி நடித்த திரைப்படங்கள்
பகுப்பு:எம். என். நம்பியார் நடித்த திரைப்படங்கள்
பகுப்பு:சுருளி ராஜன் நடித்த திரைப்படங்கள்
குனார் எம்பிராம்

**குனார் எம்பிராம்** (*Kunar Hembram*) இந்தியாவைச் சேர்ந்த ஓர் அரசியல்வாதியாவார். இவர் ஓர் அரசியல்வாதியாக மாறிய பொறியாளர் என்பது குறிப்பிடத்தக்கதாகும். 1962 ஆம் ஆண்டு செப்டம்பர் மாதம் 23 ஆம் தேதியன்று இவர் பிறந்தார்.2019 ஆம் ஆண்டில் நடைபெற்ற  இந்தியப் பொதுத் தேர்தலில் மேற்கு வங்கத்தின் இயார்கிராமில் இருந்து பாரதிய சனதா கட்சியின் உறுப்பினராக மக்களவைக்கு (இந்திய நாடாளுமன்றத்தின் கீழ் அவை) தேர்ந்தெடுக்கப்பட்டார். 2024 ஆம் ஆண்டு மார்ச்சு மாதம் 8 ஆம் தேதியன்று இவர் பாரதிய சனதா கட்சியிலிருந்து விலகினார். 2024 ஆம் ஆண்டு மே மாதம் 19 ஆம் தேதிக்குப் பின்னர் இவர் அபிசேக்கு பானர்ச்சி முன்னிலையில் திரிணாமுல் கட்சியின் உறுப்பினராகச் சேர்ந்தார்.

## மேற்கோள்கள்

## வெளி இணைப்புகள்
*Official biographical sketch in LokSabha website

பகுப்பு:1962 பிறப்புகள்
பகுப்பு:வாழும் மக்கள்
பகுப்பு:மேற்கு வங்காள அரசியல்வாதிகள்
பகுப்பு:நாடாளுமன்ற மக்களவை உறுப்பினர்கள்
தயோபார்பிட்டியூரிக்கு அமிலம்

**தயோபார்பிட்டியூரிக்கு அமிலம்** (*Thiobarbituric acid*) என்பது C4H4N2O2S என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இது மலோண்டையால்டிகைடு மதிப்பிடும் செயல்முறையில் வினையாக்கியாகப் பயன்படுத்தப்படுகிறது. (லிப்பிடு பெராக்சிடேசனின் TBARS மதிப்பீடு) மதிப்பிடுவதில் ஒரு மறுபொருளாகப் பயன்படுத்தப்படுகிறது. தயோபார்பிட்டியூரிக்கு அமிலம் வினையாக்கி பொருள் லிப்பிடு பெராக்சிடேசன் தயாரிப்பின் போது உடன் விளைபொருளாக உருவாகிறது.

கருப்பு வெள்ளை திரைப்படச்சுருள்கள், புகைப்படக் காட்சிவில்லைகள் உருவாக்கும் செயல்முறையில் நிற மேம்படுத்தியாகவும் இது பயன்படுத்தப்படுகிறது. 

## மேற்கோள்கள்


பகுப்பு:தயோபார்பிட்டியூரேட்டுகள்
செவ்வில்ல பண்ணை குழி

**செவ்வில்ல பண்ணை குழி** (*Red House Farm Pit*) என்பது சபோல்க்கில் உள்ள விக்கம் சந்தைக்குக் கிழக்கே அறிவியல் ஆர்வமுள்ள புவியியல் சிறப்புத் தளமாகும். இது ஒரு புவியியல் பாதுகாப்பு மறு ஆய்வு தளமாகும். மேலும் சபோல்க் கடற்கரை மற்றும் ஹீத்ஸ் பகுதியில் உள்ள மிகச்சிறந்த இயற்கை அழகுமிகுந்த இடமாகும்.

இந்தக் குழி பிளோசீன் பவளப்பாறை பாறைகள் உருவாக்கத்தின் மணல் அலை முகப்புகளில் 3 மீட்டர் (11 அடி) பகுதியை வெளிப்படுத்துகிறது. இதில் பல பிரையோசோவான் புதைபடிவங்கள் உள்ளன.

லம்பேர்ட் வழித்தடட்ம் மூலம் இத்தளத்திற்கு அணுகல் உள்ளது.

## மேற்கோள்கள்

பகுப்பு:தொல்லியற்களங்கள்
பகுப்பு:இங்கிலாந்தின் புவியியல்
பரேலி மக்களவைத் தொகுதி

**பரேலி மக்களவைத் தொகுதி** (*Bareilly Lok Sabha constituency*) என்பது வட இந்தியாவின் உத்தரப் பிரதேச மாநிலத்தில் உள்ள 80 மக்களவைத் தொகுதிகளில் ஒன்றாகும். இது பரேலி மாவட்டத்தின் ஒரு பகுதியை உள்ளடக்கியது.

## சட்டமன்றத் தொகுதிகள்
தற்போது, பரேலி மக்களவைத் தொகுதியில் ஐந்து சட்டமன்றத் தொகுதிகள்உள்ளன. இவை:

## நாடாளுமன்ற உறுப்பினர்கள்

^ இடைத்தேர்தல்

## தேர்தல் முடிவுகள்

### 2024 பொதுத் தேர்தல்

## மேலும் காண்க
* பரேலி மாவட்டம்
* மக்களவை தொகுதிகளின் பட்டியல்

## மேற்கோள்கள்

## வெளி இணைப்புகள்

* பரேலி லோக்சபா தொகுதி தேர்தல் 2019 முடிவுகள்

பகுப்பு:உத்தரப் பிரதேச மக்களவைத் தொகுதிகள்
நீலலோகிததாசன் நாடார்

**ஏ. நீலலோகிததாசன் நாடார்** (*Neelalohithadasan Nadar*) இந்தியாவின் கேரள மாநிலத்தைச் சேர்ந்த அரசியல்வாதி ஆவார். மேலும் தனது வாழ்நாள் முழுவதும் பல்வேறு துறைகளின் அமைச்சராக இருந்துள்ளார்.

1980 ஆம் ஆண்டில் திருவனந்தபுரம் மக்களவைத் தொகுதியின் மக்களவை உறுப்பினராக இருந்தார். மேலும், இவர் 3 முறை கேரள அரசில் அமைச்சராகப் பணியாற்றினார். சி.எச் முகமது கோயா அமைச்சரவையில் தொழிலாளர் மற்றும் வீட்டுவசதி அமைச்சராகவும் பின்னர், 1987 முதல் 1991 வரை எ. கி. நாயனார் அமைச்சகத்திலும் விளையாட்டு மற்றும் இளைஞர் அமைச்சராகப் பணியாற்றினார். பின்னர், எ. கி. நாயனாரின் 3 வது அமைச்சகத்தில் 1999 முதல் 2000 வரை வன மற்றும் போக்குவரத்து அமைச்சராகவும் இருந்தார். இப்போது இவர் ஜனதா தளம் (சமயச்சார்பற்ற) கட்சியின் கேரள பிரிவின் மாநிலத் தலைவராக உள்ளார்.

## வழக்குகள்
பெண்களுக்கு எதிரான பாலியல் வன்கொடுமை வழக்கில் நாடார் மீது குற்றம் சாட்டப்பட்டு குற்றவாளி என தீர்ப்பளிக்கப்பட்டுள்ளது. 1999 ஆம் ஆண்டில் இவர் வன அதிகாரி பிரகிருதி இவர் வன அதிகாரி பிரகிருதி ஸ்ரீவஸ்தவா மீது தாக்குதல் நடத்தினார். 2000 ஆம் ஆண்டில் இந்திய ஆட்சிப் பணி அதிகாரியும் மற்றும் கேரள தலைமைத் தேர்தல் அதிகாரியுமான நளினி நெட்டோ மீது தாக்குதல் நடத்தினார். இவ்வழக்கில் 2004 இல் கோழிக்கோடு நீதிமன்றத்தால் குற்றவாளி என்று தீர்ப்பளிக்கப்பட்டது. ஆனால் பின்னர் 2008 இல் மற்றொரு விரைவு நீதிமன்றத்தால் விடுவிக்கப்பட்டார்.

## தனிப்பட்ட வாழ்க்கை
கே. பி. அப்பி நாடார் மற்றும் அவரது மனைவி அ. குஞ்ஞுலட்சுமி ஆகியோரின் மகனாக நீலலோகிததாசன் நாடார் 1947 ஆகஸ்ட் 28 அன்று பிறந்தார். சட்டப் பட்டதாரியான இவர் இந்தியில் முனைவர் பட்டமும் பெற்றுள்ளார்.  

நாடார், ஜனதா தளம் (சமயச்சார்பற்ற) கட்சியைச் சேர்ந்த அரசியல்வாதியும், 2011 தேர்தலில் வெற்றி பெற்றதிலிருந்து கேரள சட்டமன்ற உறுப்பினருமான ஜமீலா பிரகாசம் என்பவரை மணந்தார். இவர்களுக்கு இரண்டு மகள்கள் உள்ளனர். இவரது மூத்த மகள் தீப்தி தலைமைச் செயலகத்தில் பணிபுரிகிறார். விக்ரம் சாராபாய் விண்வெளி மையத்தில் பணிபுரிந்த இளம் விஞ்ஞானியான இவரது இளைய மகள் திவ்யா 2010 ஆகஸ்ட் 29 அன்று தற்கொலை செய்து கொண்டார்.

## மேற்கோள்கள்

பகுப்பு:ஜனதா தளம் அரசியல்வாதிகள்
பகுப்பு:ஜனதா கட்சி அரசியல்வாதிகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:பகுஜன் சமாஜ் கட்சி அரசியல்வாதிகள்
பகுப்பு:7வது மக்களவை உறுப்பினர்கள்
பகுப்பு:மலையாள அரசியல்வாதிகள்
வாக்குவாதம்

**வாக்குவாதம்** அல்லது **வாதம்** (argument) என்பது வாக்கியங்கள், அறிக்கைகள் அல்லது முன்மொழிவுகளின் தொடர் ஆகும், அவற்றில் சில மூலக்கூற்று என்றும் முடிவு என்றும் அழைக்கப்படுகின்றன. ஒரு வாதத்தின் நோக்கம் நியாயப்படுத்துதல், விளக்கம் மற்றும்/அல்லது தூண்டுதல் மூலம் ஒருவரின் முடிவுக்குk காரணங்களை வழங்குவதாகும்.

வாதங்கள் என்பது ஓர் அறிக்கையின் உண்மை அல்லது ஏற்றுக்கொள்ளக்கூடிய தன்மையின் அளவைத் தீர்மானிக்கும் நோக்கம் கொண்டதாகும். இது, மூன்று முக்கிய கண்ணோட்டங்களில் இருந்து ஆய்வு செய்யப்படலாம். அவையாவன, ஏரண ரீதியில், இயங்கியல் மற்றும் சொல்லாட்சிக் கண்ணோட்டம்.

## சொற்பிறப்பியல்
இலத்தீனின் மூலச் சொல்லான *arguere* என்பது (பிரகாசமான, அறிவொளியூட்டுதல், அறியச் செய்தல், நிரூபித்தல் போன்றவை இதன் பொருளாகும்) புரோட்டோ-இந்தோ-ஐரோப்பியச் சொற்களான *argu-yo*-, பின்னொட்டு வடிவமான *arg-* (பிரகாசம் வெள்ளை) என்பதிலிருந்து உருவானது.

## வாத வகைகளின் நிலையான தர்க்கரீதியான கணிப்பு
thumb|400x400px|வாதச் சொற்கள்
தர்க்கத்தில் பல வகையான வாதங்கள் உள்ளன, அவற்றில் மிகவும் பிரபலமானவை "பகுப்பாய்வு" மற்றும் "தூண்டல்" ஆகும். ஒரு வாதத்திற்கு ஒன்று அல்லது அதற்கு மேற்பட்ட முலக்கூற்றுகள் உள்ளன, ஆனால் ஒரே ஒரு முடிவு மட்டுமே உள்ளது. ஒவ்வொரு மூலக்கூறும் முடிவும் உண்மையைத் தாங்குபவர்கள் அல்லது "உண்மை வேட்பாளர்கள்" எனப்படும், ஒவ்வொன்றும் உண்மை அல்லது பொய்யானதாக இருக்க முடியும் (ஆனால் இரண்டாகவும் இருக்க இயலாது). இந்த உண்மை மதிப்புகள் வாதங்களுடன் பயன்படுத்தப்படும் சொற்களைக் கொண்டுள்ளன.

## மேற்கோள்கள்
பகுப்பு:பகுத்தறிதல்
பகுப்பு:வாதங்கள்
பகுப்பு:உய்யச் சிந்தனை
மணிருல் இசுலாம்

**மணிருல் இசுலாம்** (*Manirul Islam*) இந்தியாவைச் சேர்ந்த ஓர் அரசியல்வாதியாவார்.2016 ஆம் ஆண்டில் நடைபெற்ற மேற்கு வங்க சட்டமன்றத் தேர்தலில் அகில இந்திய திரிணாமுல் காங்கிரசு கட்சியின் உறுப்பினராக இலப்பூரிலிருந்து மேற்கு வங்காள சட்டமன்றத்திற்கு தேர்ந்தெடுக்கப்பட்டார். 2019 ஆம் ஆண்டு சூன் மாதத்தில்  பாரதிய சனதா கட்சியில் சேர்ந்தார். 2021 ஆம் ஆண்டு நடைபெற்ற மேற்கு வங்க சட்டமன்றத் தேர்தலில் இவர் சுயேச்சை வேட்பாளராகப் போட்டியிட்டார்.

## மேற்கோள்கள்

பகுப்பு:வாழும் மக்கள்
பகுப்பு:அகில இந்திய திரிணாமுல் காங்கிரசு அரசியல்வாதிகள்
பகுப்பு:மேற்கு வங்காளத்தைச் சேர்ந்த பாரதிய ஜனதா கட்சி அரசியல்வாதிகள்
பகுப்பு:மேற்கு வங்காள சட்டமன்ற உறுப்பினர்கள்
கல்விச் சீர்திருத்தம்

கல்விச் சீர்திருத்தம் (Education reform) என்பது பொதுக் கல்வியின் குறிக்கோள் மாற்றத்தினைக் குறிப்பதாகும். படித்த தனிநபர் அல்லது படித்த சமூகத்தில் கல்வியினால் எந்தமாதிரியான அனுபவங்கள் ஏற்படுகின்றன என்பது குறித்த விவாதங்களின் மூலம் கல்வியின் பொருளும் கல்வி முறைகளும் மாறிவிட்டன. வரலாற்று ரீதியாக, கல்விச் சீர்திருத்தத்திற்கான உந்துதல்கள் சமூகத்தின் தற்போதைய தேவைகளைப் பிரதிபலிக்கவில்லை. சீர்திருத்தத்தின் ஒரு நிலையான கருப்பொருள், கல்வித் தரத்தில் பெரிய முறையான மாற்றங்கள் குடிமக்களின் சுகாதாரம், செல்வம் மற்றும் நல்வாழ்வில் சமூக வருவாயை உருவாக்கும் என்ற கருத்தை உள்ளடக்கியது.

பரந்த சமூக மற்றும் அரசியல் செயல்முறைகளின் ஒரு பகுதியாக, கல்விச் சீர்திருத்தம் என்ற சொல், சமகால சமூகத்தின் தேவைகள் மற்றும் மதிப்புகளைப் பிரதிபலிக்கும் வகையில் ஒரு நாட்டின் பொதுப் பள்ளி முறையைப் பாதிக்கும் கல்விச் சட்டம், தரநிலைகள், முறை மற்றும் கல்விக் கொள்கை திருத்துவதற்காகச் செய்யப்பட்ட குறிப்பிடத்தக்க, முறையான திருத்தங்களின் காலவரிசையைக் குறிக்கிறது. 18 ஆம் நூற்றாண்டில், வீட்டிற்கு வந்துஆசிரியர்கள் கல்வி கற்பிக்கும் பாரம்பரியக் கல்வியானது  முதன்மையாகப் பணக்காரக் குடும்பங்களைச் சேர்ந்த குழந்தைகளுக்கு ஒரு சலுகையாக இருந்தது. கலைக்களஞ்சியம், பொது நூலகங்கள் மற்றும் இலக்கணப் பள்ளிகள் போன்ற புதுமைகள் அனைத்தும் பாரம்பரியக் கல்வி மாதிரியின் செலவுகளுடன் தொடர்புடைய சில நிதிச் சுமைகளைக் குறைப்பதை நோக்கமாகக் கொண்டிருந்தன. விக்டோரியன் சகாப்தத்தின் உந்துதல்கள் சுய முன்னேற்றத்தின் முக்கியத்துவத்தை வலியுறுத்தின. இலத்தீன், கலை மற்றும் வரலாறு போன்ற பாரம்பரியத் தாராளவாத கலைப் பாடங்களைக் காட்டிலும் நவீன மொழிகள் மற்றும் கணிதம் போன்ற வணிக ரீதியாக மதிப்புமிக்கத் தலைப்புகளைக் கற்பிப்பதில் விக்டோரியன் கல்வி கவனம் செலுத்தியது.

### 18-ஆம் நூற்றாண்டு

#### குழந்தைக் கற்றல்
வலது|thumb|243x243px|ஜீன்-ஜாக் ரூசோ
குழந்தைக் கற்றல் இயக்கத்தின் தந்தை இழான் இழாக்கு உரூசோ, குழந்தை மையக் கற்றலினை வலியுறுத்தினார்.

*எமிலி: ஆர், அன் எஜுகேசன்* என்ற நூலில், ஒரு கற்பனையான புதிதாகப் பிறந்த குழந்தையின் கல்விக்கான கல்வித் திட்டத்தை வயதுவந்தோர் மூலம் அமைக்கிறது.

## சீர்திருத்தத்திற்கு தடைகள்

### வண்ண அடிப்படையில் மாணவர்கள் எதிர்கொள்ளும் கல்வி ஏற்றத்தாழ்வுகள்
கல்விச் சீர்திருத்தத்தில் கருத்தில் கொள்ள வேண்டிய மற்றொரு காரணி சமத்துவம் மற்றும் அணுகல் ஆகும். அமெரிக்காவில் கல்வி தொடர்பான சமகாலப் பிரச்சினைகள், பல்வேறு சமூகக் குழுக்களில் கல்வி அடைவதற்கான விளைவுகளுடன் வரும் ஏற்றத்தாழ்வுகளின் வரலாற்றை எதிர்கொள்கின்றன.

## மேற்கோள்கள்

பகுப்பு:கல்வியின் வரலாறு
பகுப்பு:கல்விச் சிக்கல்கள்
பகுப்பு:கல்விச் சீர்திருத்தம்
வா கண்ணா வா

***வா கண்ணா வா*** (*Vaa Kanna Vaa*) என்பது 1982 ஆண்டு வெளியான இந்திய தமிழ்த் திரைப்படமாகும்.  டி. யோகானந்த் இயக்கிய இப்படத்தை  சாந்தி நாராயணசாமி தயாரித்தார். படத்தில் சிவாஜி கணேசன், சுஜாதா, மேஜர் சுந்தரராஜன் ஜெய்கணேஷ் ஆகியோர் நடித்தனர். இது  *ரா கண்ணா ரா* என்ற தெலுங்கு படத்தின் மறுஆக்கமாகும். இப்படம் 1982 பிப்ரவரி 6 அன்று வெளியானது.

## கதை
இளம் காதலர்களான ராமுவும் சீதாவும் எப்போதும் சண்டையிடுபவர்களாக இருக்கின்றனர். அதே நேரத்தில் வயதான தம்பதிகளான நாயுடுவும் பாப்பாவும் ஒருவருக்கொருவர் அன்யோன்யமாக வாழ்கிறனர். ராமு தன் பணக்காரத் தந்தையின் எதிர்ப்பை மீறிய சீதாவை திருமணம் முடிக்கிறான். புதுமணத் தம்பதியர் நாயுடு மற்றும் பாப்பாவின் வீட்டில் ஒரு அறையை வாடகைக்கு எடுத்து குடிவருகின்றனர். வயதான தம்பதியினர் சீதாவை தங்கள் வளர்ப்பு மகளாக  நினைக்கத் தொடங்குகிறனர். முதிய தம்பதியர் அந்த இளம் தம்பதியினரின் நலனில் ஆர்வம் கொண்டவர்களாக இருக்கின்றனர்.

சீதாவுக்கு குழந்தை பிறந்த பிறகு, சீதாவுக்கும் ராமுவுக்கும் இடையே பிரச்சினைகள் தோன்றுகின்றன. நாயுடுவும் பாப்பாவும் சீதா மீதும் அவள் குழந்தை மீதும் எந்தவித எதிர்பார்ப்புமின்றி அன்பு செலுத்தி ஆதரிக்கின்றனர். அந்தக் குழந்தையை தங்கள் சொந்தப் பேரனாக எண்ணி சீராட்டுகின்றனர். இந்நிலையில்,  தன் பேரனைப் பார்க்க விரும்பிய தந்தையுடன் மீண்டும் ராமு இணைகிறார். சீதாவை தன் மருமகளாக ஏற்றுக் கொண்டு குழந்தையையும் அவளையும் தங்களுடன் அழைத்துச் செல்கிறார். பேரனாக தாங்கள் கருதிய குழந்தையின் பிரிவைத் தாங்கமுடியாத நாயுடுவின் மனநிலை பாதிக்கிறது. பாப்பாவும் மனம் உடைந்து போகிறார். ஒருகட்டத்தில் நாயுடு தற்கொலை செய்து கொள்கிறார். அவர் இறந்த அதிர்ச்சியில் பாப்பாவும் இறக்கின்றார்.

## நடிகர்கள்

* நாயுடுவாக சிவாஜி கணேசன்
* பாப்பாவாக சுஜாதா 
* மேஜர் சுந்தரராஜன்
* ராமுவாக ஜெய் கணேஷ் 
* ஏழுமலையாக நாகேஷ் 
* கிருஷ்ணமூர்த்தியாக ஒய். ஜி. மகேந்திரன் 
* கர்ணனாக வி. கே. ராமசாமி 
* சீதாவாக வடிவுக்கரசி

## பாடல்கள்
இப்படத்திற்கு  எம். எஸ். விஸ்வநாதன் இசையமைத்தார். பாடல் வரிகளை வாலி எழுதினார்.

## வரவேற்பு
*[[கல்கி (இதழ்)|கல்கியில்]]* வெளிவந்த விமர்சனத்தில் படத்தை ஆராயக்கூடாது, ஆனால் ரசிக்க வேண்டும் என்று கூறியது.

## மேற்கோள்கள்

## வெளி இணைப்புகள்
* 

பகுப்பு:எம். எஸ். விஸ்வநாதன் இசையமைத்த திரைப்படங்கள்
பகுப்பு:1982 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:வி. கே. ராமசாமி நடித்த திரைப்படங்கள்
பகுப்பு:வடிவுக்கரசி நடித்த தமிழ்த் திரைப்படங்கள்
பகுப்பு:சுஜாதா நடித்த திரைப்படங்கள்
பகுப்பு:ஜெய்கணேஷ் நடித்த திரைப்படங்கள்
சித்தமல்லி, கடலூர்

**சித்தமல்லி** (*Sithamalli*) என்பது இந்தியாவின் தமிழ்நாடு மாநிலத்தில் அமைந்துள்ள கடலூர் மாவட்டத்தில் உள்ள காட்டுமன்னார்கோயில் வட்டத்தில் உள்ள ஒரு கிராமம் ஆகும்.

இது மாவட்டத் தலைமையகமான கடலூரிலிருந்து தெற்கே 62 கி.மீ. தொலைவில் அமைந்துள்ளது. காட்டுமன்னார்கோயிலில் இருந்து 7 கி.மீ. தொலைவிலும் மாநிலத் தலைநகரான சென்னையிலிருந்து 244 கி.மீ தொலைவில் உள்ளது.

## மக்கள்தொகை
2011ஆம் ஆண்டு கணக்கெடுப்பின்படி சித்தமல்லி கிராமத்தின் மொத்த மக்கள் தொகை 1498 ஆகும். இதில் ஆண்கள் 767; பெண்கள் 731. இக்கிராமத்தின் கல்வியறிவு விகிதம் 67.8% ஆகும்.

## வழிபாட்டுத் தலம்
alt=TEMPLE|thumb|சொக்காயி சமேத திருவரசமூர்த்தி ஐயனார் கோயில்
### சொக்காயி சமேத திருவரசமூர்த்தி ஐயனார் கோவில்
அரச மரம் கீழ் அமர்ந்த கோலத்தில் காட்சியளித்ததால் திருவரச மூர்த்தி ஐயனார் என்று அழைக்கப்பட்டார்.https://temple.dinamalar.com/new.php?id=1303 சொக்காயி அம்மன் திருவரச மூர்த்தி அய்யனாருடன் காட்சியளிக்கின்றார்.
## மேலும் காண்க
* சித்தமல்லி ஊராட்சி

## மேற்கோள்கள்

பகுப்பு:கடலூர் மாவட்டத்திலுள்ள கிராமங்கள்
பெத்தோங், சரவாக்

**பெத்தோங்** (மலாய் மொழி: *Bandar Betong*; ஆங்கிலம்: *Betong Town*) என்பது மலேசியா, சரவாக் மாநிலத்தில் பெத்தோங் பிரிவு; பெத்தோங் மாவட்டத்தில் உள்ள ஒரு நகரமாகும். இந்த நகரம் முன்பு செரி அமான் மாவட்டத்தின் கீழ் இருந்தது. 

4,180&nbsp;கி.மீ.2 பரப்பளவைக் கொண்ட பெத்தோங் நகரம்; பெத்தோங் மாவட்டத்தின் முக்கிய ஆறுகளான பாடாங் லுபார் ஆறு, பாடாங் சரிபாஸ் ஆறு மற்றும் பாடாங் கெலகா ஆறு ஆகிய மூன்று ஆறுகளுக்கு இடையே அமைந்துள்ளது.

## பொது

பெத்தோங் பகுதியின் வளமான வரலாறு, விரைவான வளர்ச்சி; மற்றும் சரவாக்கின் பொருளாதாரத்தில் அதன் பங்களிப்பு ஆகியவற்றை மதிப்பளிக்கும் வகையில், 2002-ஆம் ஆண்டில் பிரிவு தகுதியைப் பெற்றது. 

பின்னர் இது நிர்வாகப் பிரிவு மையமாகத் தேர்ந்தெடுக்கப்பட்டது. பெத்தோங் நிர்வாகப் பகுதிகளில் சரதோக்கு மாவட்டம், பெத்தோங் மாவட்டம் ஆகிய இரு மாவட்டங்களும் அடங்கும்.

## மக்கள் தொகை

2020 மக்கள் தொகை கணக்கெடுப்பில், பெத்தோங்கின் மக்கள் தொகை 162,537 ஆகும். 

பெரும்பான்மையான மக்கள் இபான் (109,834) இனத்தவர்கள் ஆகும். அடுத்த பெரிய இனக்குழுக்களாக சீனர் (35,706), மலாயர் (16,028), பிடாயூ (182), மெலனாவு (379) மற்றும் கெலாபிட் (408) உள்ளனர்.

## பொருளாதாரம்

பெத்தோங்கின் முக்கிய பொருளாதார அமைப்பு வேளாண்மை மற்றும் மீன்பிடித்தலை மையமாகக் கொண்டுள்ளன. பெரும்பாலான சிறுதொழில் வணிகங்கள் குடும்பம் சார்ந்த வணிகங்களாக உள்ளன.

## காலநிலை
பெத்தோங் நகரம் வெப்பமண்டல மழைக்காட்டு காலநிலையைக் கொண்டுள்ளது. ஆண்டு முழுவதும் கனமான மழை பெய்யும்.

## மேற்கோள்கள்

## வெளி இணைப்புகள்
* 

பகுப்பு:சரவாக்
பகுப்பு:சரவாக் நகரங்கள்
பகுப்பு:மலேசிய நகரங்கள்‎
அலகாபாத் மக்களவைத் தொகுதி

**அலகாபாத் மக்களவைத் தொகுதி** (*Allahabad Lok Sabha constituency*) என்பது இந்திய மாநிலமான உத்தரப் பிரதேசத்தின் பிரயாக்ராஜ் மாவட்டத்தில் உள்ள ஒரு மக்களவைத் தொகுதி ஆகும்.

அலகாபாத் மக்களவைத் தொகுதியிலிருந்து தேர்ந்தெடுக்கப்பட்ட இரண்டு மக்களவை உறுப்பினர்கள் பிரதமர்களாகப் பதவி வகித்துள்ளனர். லால் பகதூர் சாஸ்திரி 1964 முதல் 1966 வரையும் வி. பி. சிங் இந்தத் தொகுதியிலிருந்து இரண்டு முறை மக்களவை உறுப்பினராகப் பதவி வகித்துப் பின்னர் பிரதமராக ஆனார்.

## சட்டமன்றத் தொகுதிகள்

## மக்களவை உறுப்பினர்கள்

^ இடைத்தேர்தல்

## தேர்தல் முடிவுகள்

### 2024 பொதுத் தேர்தல்

## மேலும் காண்க

* மக்களவை தொகுதிகளின் பட்டியல்

## மேற்கோள்கள்

பகுப்பு:உத்தரப் பிரதேச மக்களவைத் தொகுதிகள்
ரூமி-1

**ரூமி-1** (*RHUMI-1*) இந்தியாவில் தயாரிக்கப்பட்ட முதல் மறுபயன்பாட்டு கலப்பின ஏவூர்தியாகும். இந்த ஏவூர்தி தமிழ்நாட்டின் தலைநகரமான சென்னை, கிழக்கு கடற்கரை சாலையில் உள்ள திருவிடந்தை கிராமத்தில் இருந்து, 2024 ஆம் ஆண்டு ஆகத்து மாதம் 24 ஆம் தேதியன்று காலை 7.30 மணிக்கு வெற்றிகரமாக விண்ணில் ஏவப்பட்டது.

மூன்று கியூப் செயற்கைக் கோள்களைச் சுமந்துகொண்டு, ஒரு நகரும் ஏவுதளத்தின் உதவியுடன் விண்ணில் ஏவப்பட்ட இந்த ஏவூர்தி, செயற்கைக் கோள்களை புவியின் சுற்று வட்டப்பாதையில் நிலை நிறுத்திவிட்டு, 9.34 நிமிடங்களில் பாதுகாப்பாக பூமிக்குத் திரும்பிவிட்டதாக இந்திய விண்வெளி மண்டல நிறுவனம் தெரிவித்துள்ளது.

## இந்திய விண்வெளி மண்டல நிறுவனம்
தமிழகத்தைச் சேர்ந்த தனியார் தொடக்க நிறுவனமான இசுபேசு சோன் இந்தியா என்ற இந்திய விண்வெளி மண்டல நிறுவனம் ஏவூர்தி மற்றும் செயற்கைக்கோள் வடிவமைப்பு குறித்து பள்ளி மாணவர்களுக்குப் பயிற்சி அளித்து வருகிறது. இதன் தொடர்ச்சியாக ஏவூர்தி மற்றும் செயற்கைக்கோள்களை வடிவமைத்து அவற்றை விண்ணில் செலுத்தும் பணியிலும் ஈடுபட்டு வருகிறது. இந்நிறுவனமும் மார்ட்டின் குழுமமும் இணைந்து மயில்சாமி அண்னாதுரையின் மேற்பார்வையில் இலக்குத்திட்டம் ரூமி 2024 என்ற பெயரில் மறுபயன்பாட்டு கலப்பின ஏவூர்தி ரூமி-1 என்ற ஏவூர்தியைத் தயாரித்துள்ளன. இதுவே இந்தியாவில் தயாரிக்கப்பட்ட முதலாவது மறுபயன்பாட்டு கலப்பின ஏவூர்தியாகும். மீண்டும் பயன்படுத்தக்கூடிய வகையில் வடிவமைக்கப்பட்டுள்ள இந்த ஏவூர்தியைப் பயன்படுத்தி பல முறை செயற்கைக்கோளை விண்ணில் ஏவலாம் என கூறப்படுகிறது.

## ரூமி-1 ஏவூர்தி
ரூமி-1 ஏவூர்தி 3.50 மீட்டர் உயரம் கொண்டது. கலப்பின ஏவூர்தி என்பதால் நீர்ம, திண்ம  எரிபொருட்கள் இரண்டுமே ஏவூர்தியில் பயன்படுத்தலாம். இதனால் ஏவூர்தியின் செயல்முறை அதிகரிப்பதோடு, அதை விண்ணில் ஏவுவதற்கான செலவும் குறைகிறது. பூமியில் இருந்து வானத்தில் 80 கிலோமீட்டர் தொலைவு உயரத்தில் பறக்கும் திறன் கொண்டது. ஏவூர்தியின் சில பாகங்கள் தவிர முக்கிய பாகம் வான்குடை வழியாக மீன்டும் பூமிக்குத் திரும்பும். இதில் அனுப்பி வைக்கப்பட்ட செயற்கைகோள்கள் புற ஊதா கதிவீச்சு, காமா கதிர்வீச்சு, காற்றின் தரம் உள்ளிட்ட தகவல்களைச் சேகரிக்க உதவும்.

## மேற்கோள்கள்

பகுப்பு:இந்திய விண்வெளித் திட்டங்கள்
பகுப்பு:ஏவூர்திகள்
கருடா சௌக்கியமா

***கருடா சௌக்கியமா*** (*Garuda Saukiyama*) என்பது  1982 ஆம் ஆண்டு வெளியான இந்தியத் தமிழ் குற்றவியல் திரைப்படமாகும்.  கே. எஸ். பிரகாஷ் ராவ் இயக்க, வியட்நாம் வீடு சுந்தரம் எழுதினார். திரைப்பட நட்சத்திரங்களான சிவாஜி கணேசன், சுஜாதா, மோகன், தியாகராஜன் ஆகியோர் நடித்தனர். இதன் கதை ஒரு சிறு குற்றவாளியைச் சுற்றி வருகிறது, அவர் இறுதியில் அச்சமூட்டும் நிழலுலகத் தலைவனாக  உயர்கிறார். இந்தப் படம் 25 பிப்ரவரி 1982 அன்று வெளியாகி,  பாக்ஸ் ஆபிஸ் குண்டாக ஆனது.

## நடிகர்கள்

* தீனதயாளனாக சிவாஜி கணேசன் 
* லட்சுமியாக சுஜாதா 
* முத்துகிருஷ்ணனாக தியாகராஜன் 
* மேரியாக பண்டரிபாய் 
* ராதாவாக அம்பிகா 
* மோகனாக மோகன் 
* மீனாவாக ராஜ்யலட்சுமி 
* சத்யநாதனாக சங்கிலி முருகன்

## பாடல்கள்
இப்படத்திற்கு   எம். எஸ். விஸ்வநாதன் இசையமைத்தார்.

## வெளியீடும் வரவேற்பும்
*கருடா சௌக்கியமா* 1982 பிப்ரவரி 25 அன்று வெளியானது.  *[[கல்கி (இதழ்)|கல்கியின்]]* திரைஞானி படத்தை எதிர்மறையாக விமர்சனம் செய்தார். இப்படத்திற்கும் *[[தி காட்பாதர் (திரைப்படம்)|காட்பாதர்]]* (1972) படத்துக்கும் உள்ள ஒற்றுமையை விமர்சித்தார். படம் ஒரு பாக்ஸ் ஆபிஸ் குண்டு ஆனது.

## மேற்கோள்கள்

## வெளி இணைப்புகள்
* 

பகுப்பு:எம். எஸ். விஸ்வநாதன் இசையமைத்த திரைப்படங்கள்
பகுப்பு:1982 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:தியாகராஜன் நடித்த திரைப்படங்கள்
பகுப்பு:சுஜாதா நடித்த திரைப்படங்கள்
பகராயிச் மக்களவைத் தொகுதி

**பகராயிச் மக்களவைத் தொகுதி** (*Bahraich Lok Sabha constituency*) என்பது வட இந்தியா மாநிலமான உத்தரப் பிரதேசத்தில் உள்ள 80 மக்களவைத் தொகுதிகளில் ஒன்றாகும். இந்தத் தொகுதி பட்டியல் இனத்தவருக்காக ஒதுக்கப்பட்டுள்ளது.

## சட்டமன்றப் பிரிவுகள்
எல்லை நிர்ணயத்திற்குப் பிறகு, இந்தத் தொகுதியில் பின்வரும் ஐந்து சட்டமன்றத் தொகுதிகள் உள்ளன.

2008ஆம் ஆண்டில் நாடாளுமன்றத் தொகுதிகளின் எல்லை நிர்ணயத்திற்கு முன்பு, பகராயிச் மக்களவைத் தொகுதி பின்வரும் ஐந்து சட்டமன்றத் தொகுதிகளைக் கொண்டிருந்தது:

# நான்பரா
# சார்தா
# பிங்கா
# பகராயிச்
# ஐகானா

## நாடாளுமன்ற உறுப்பினர்கள்

## தேர்தல் முடிவுகள்

### 2024 லோக்சபா தேர்தல்

## மேலும் காண்க
* பகராயிச் மாவட்டம்
* மக்களவை தொகுதிகளின் பட்டியல்

## வெளி இணைப்புகள்

* 2019 லோக்சபா தேர்தல் முடிவுகள்
* 1971 முதல் பஹ்ரைச் மக்களவை தேர்தல் முடிவுகள்

## மேற்கோள்கள்

பகுப்பு:உத்தரப் பிரதேச மக்களவைத் தொகுதிகள்
சரவாக் மாநிலச் சின்னம்

**சரவாக் மாநிலச் சின்னம்** (ஆங்கிலம்: *Coat of arms of Sarawak*; மலாய்: *Jata Sarawak*) என்பது சரவாக் மாநிலத்தின் சிறப்புரிமை பெற்ற சின்னம் ஆகும். 

1973 ஆகஸ்டு 31-ஆம் தேதி சிறப்புரிமைச் சின்னமாக ஏற்றுக் கொள்ளப்பட்டது. இருப்பினும் இந்தச் சின்னம் 1988 ஆகஸ்டு 31-ஆம் தேதியில் புதிய உருவாக்கம் பெற்றது..

## பொது
காண்டாமிருக இருவாச்சியின் இறக்கைகள் 13 இறகுகளைக் கொண்டுள்ளன. அவை மலேசியாவில் உள்ள பதின் முன்று மாநிலங்களைக் குறிக்கின்றன.[1] 

செம்பருத்தி மலர் மலேசியாவின் தேசிய மலரைக் குறிக்கின்றது. *Bersatu, Berusaha, Berbakti* எனும் மலாய்ச் சொற்கள்  "ஒற்றுமை, முயற்சி, சேவை" என்று பொருள்படும்.[1]

## வரலாறு

1842-ஆம் ஆண்டில் ஒரு பிரித்தானிய அதிகாரியான ஜேம்சு புரூக் என்பவரால் சரவாக் மாநிலம் நிறுவப்பட்டது. புரூணை சுல்தானுக்கு ஜேம்சு புரூக் வழங்கிய இராணுவ உதவிக்கான வெகுமதியாக புரூணை சுல்தானால் சரவாக் மாநிலம் வழங்கப்பட்டது. 

அந்தக் காலக்கட்டத்தில் (1840-ஆம் ஆண்டுகளில்) சரவாக் கடல் பகுதிகளில் கடற்கொள்ளைகள் பரவலாக இருந்தன. அந்தக் கடல் கொள்ளைகளை அடக்குவதில் ஜேம்சு புரூக் வெற்றிகரமாகச் செயல்பட்டார்.

1842-ஆம் ஆண்டில், புரூணை சுல்தான் உமர் அலி சைபுதீன், சரவாக்கின் முழு இறையாண்மையையும் ஜேம்சு புரூக்கிற்கு விட்டுக் கொடுத்தார். அந்தக் காலக் கட்டத்தில்தான் சரவாக் மாநிலத்தின் முதலாவது அரசு சின்னம் உருவாக்கப்பட்டது.

## வரலாற்றுச் சின்னங்கள்

## நகரம், மாவட்டம் மற்றும் நகராட்சி சின்னங்கள்

File:Seal of North Kuching.svg|வடக்கு கூச்சிங் மாநகரச் சின்னம்
File:Seal of South Kuching.svg|தெற்கு கூச்சிங் மாநகரச் சின்னம்
File:Seal of Miri.svg|மிரி மாநகரச் சின்னம்
File:BDA official logo.svg|பிந்துலு மாநகரச் சின்னம்
File:Seal of Kota Samarahan.svg|கோத்தா சமரகான் மாநகரச் சின்னம்
File:Padawan Municipal Council official logo.svg| படவான் மாநகரச் சின்னம்
File:Sibu Municipal Council official logo.svg|சிபு நகராட்சி சின்னம்
File:SRDC official logo.svg|சிபு கிராம மாவட்டச் சின்னம்


## மேற்கோள்கள்

## வெளி இணைப்புகள்

பகுப்பு:சரவாக்
மெத்திலீரசோனியம்

**மெத்திலீரசோனியம்** (*Methyldiazonium*) என்பது CH3N2+ என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். ஈரசோ குழுவுடன் ஒரு மெத்தில் குழு இணைக்கப்பட்டு இச்சேர்மம் உருவாகிறது. மெத்திலீரசோனியம் நேர்மின் அயனியானது ஈரசோமெத்தேனின் இணை அமிலம் ஆகும். இணை அமிலத்தின் காடித்தன்மை எண் மதிப்பு pKa

பகுப்பு:ஈரசோ சேர்மங்கள்
பகுப்பு:நேர்மின்னயனிகள்
பகுப்பு:மெத்திலேற்றும் முகவர்கள்